
Komuna e Klinës
Kuvendi i Komunës
01Nr.________________2026
Klinë

PROCESVERBAL
Nga mbledhja e Kuvendit të Komunës së Klinës, mbajtur me datë 29. 05. 2026, në sallën e Kuvendit, nisur nga ora 10:00.
Pjesëmarrës në mbledhje, kryetari i komunës së Klinës, z. Zenun Elezaj, nënkryetari i komunës, z. Fadil Gashi, përfaqësues të OSBE, anëtarë të kuvendit, media dhe qytetarë.
Mbledhjen e hapi kryesuesi I kuvendit z. Enver Berisha I cili përshëndeti të pranishmit në sallë.
Rendi I ditës MIRATOHET me 20 vota për, asnjë kundër dhe asnjë abstenim.
Pika 1 e Rendit të Ditës: Arsyetimi I mungesave
· Sipas informimit kryesuesi tha se mungojnë, znj. Marqe Selmanaj, z. Lorenc Marleku, znj. Arlinda Selitaj, Blerta Gashi ( do të bashkëngjiten mbledhjes), Asdren Ramadani, z. Kushtrim Haliti dhe z. Jeton Gashi
Pika 2 e Rendit të Ditës: Shqyrtimi dhe miratimi I procesverbalit nga ,mbledhja e kaluar
· Me 21 vota për( bashkëngjitet në mbledhje Blerta Gashi) MIRATOHET, asnjë kundër dhe asnjë abstenim
Pika 3 e Rendit të Ditës: Shqyrtimi dhe miratimi I rekomandimeve të KPF-së.
Kryesuesi tha se janë katër kërkesa që duhet të trajtohen:
1. Kërkesë e parashtruar nga znj. Nazife Gashi, e cila kërkon një pagesë rreth qirasë, 200 euro për muaj.
Kryesuesi tha se kërkesë e saj edhe në të kaluarën është miratuar. Kryesuesi propozoj që të merret vendim në shumën totale prej 1500 euro.
z. Tunë Dedaj: përshëndetje. Unë e përkrahu kërkesën por duhet të shikojmë rreth banesave sociale të cilat banesa mendoj se ka njerëz që nuk kanë nevojë për banesën që e shfrytëzojnë. Propozoj që të formohet një komision dhe të shikohet se kush mban banesë sociale që nuk I takon dhe ti merret. Shfrytëzoj rastin që të jua uroj festën e Bajramit të gjithëve atyre që e festojnë.
z. Enver Berisha, kryesues: Ne e kemi themelua një komision për banesat sociale dhe ai komision e ka hartuar një raport. Deri të vendoset  rreth atij raporti propozoj që të ndahet një shumë prej 1500 eurove. 
Me 21 vota për, asnjë kundër dhe asnjë abstenim MIRATOHET propozimi.
2. kërkesa për pronë komunale për varreza në fshatin Caravik, kërkesa e dërguar nga L. Prenaj.
Kryesuesi tha se këto ditë kemi pasur një shqetësim nga banorët e një lagjeje në Caravik që është afër varrezave.
z. Esat Raci: Përshëndetje. Ne në KPF e kemi aprovuar këtë kërkesë pa e ditur problemin. Lagja e Bashotëve kanë shprehë shqetësimin dhe aknë kërkuar që Brenda fshatit të shikohet të gjendet një hapësirë tjetër pasi që hapësira ku është kërkuar krijon pengesa për lagjen. Kërkoj që organet kompetente të dalin në teren dhe të hulumtojnë për një hapësirë tjetër të përshtatshme. Një çështje tjetër, na keni premtuar që këtë seancë kërkesën e z. Ramush Agushi të na jepet sqarim se a ka mundësi të I dalim ndihmë apo jo.
Znj. Leonora Jaha Dakaj: Përshëndetje të gjithëve. Lidhje me kërkesën e ardhur për zgjerim të varrezave përballë lagjes së Bashotëve, Unë jam takuar me këta banorë dhe dua ta ndaj shqetësimin e tyre. Sipas tyre në lokacionin e varrezave ndodhen puset e ujit si dhe përballë varrezave janë shtëpitë e tyre. Unë jam e sigurt që edhe ju si komunë jeni të lajmëruar për këtë çështje. Në emër të banorëve të lagjes së Bashotëve kërkoj që të verifikohet gjendja në teren dhe të respektohet rregullorja për varreza si dhe propozoj që në këtë seancë të mos merret vendim për këtë çështje.
z. Arben Limanaj; Përshëndetje. E kemi marrë kërkesën në fjalë dhe kërkesa është bërë nga lagja e Alikurtëve. Është kërkesë e arsyeshme sepse ka nevojë për zgjerim të hapësirës për varreza por sa kam marrë informacione nga banorët e lagjes afër ka ankesa sepse kërkohet zgjerim nga shtëpitë e tyre. Komuna do të ishte mirë që të jua realizoj kërkesën por të shikohet një lokacion tjetër.
z. Tunë Dedaj: Duke e marrë parasysh se kërkesat kur I bënë një komunitete I përkrahu. Varrezat janë aty dhe nuk mendoj që është problem që të zgjerohen pak. Të I jepet gjysma e hapësirës së kërkuar. Mendoj që nuk është e arsyeshme që mos të I jepet tokë publike për varreza pasi veç janë varrezat aty. Propozoj gjithashtu që në këtë seancë mos të vendoset.
Kryesuesi tha se situatën e dimë, dhe përkundër faktit që kërkesa është e drejtë mirë[po duke e parë shqetësimin e pjesës tjetër të banorëve mendoj që kjo çështje sot të hiqet nga rendi I ditës dhe të obligohet inspektorati dhe të shikohet gjendja e më pastaj të ju bëhet zgjidhje e duhur.
Me 21 vota për, kundër asnjë, abstenim asnjë u Miratua propozimi për heqje nga rendi I ditës së asaj kërkese.
3. Kërkesa është e karakterit të njëjtë, fjala është për z. N. Sherri kërkesë për varreza. 
Kërkesa është për një hapësirë shumë të madhe, dhe mendoj që nuk është kompetencë e jona tha z. Berisha. Kjo kërkesë duhet të shkoj në zyre të kryetarit që të shikohet .
z. Valmir Bacaj: Ne, në KPF kemi dhënë rekomandim që kjo kërkesë të shkoj në drejtorinë e urbanizimit si dhe kërkesa numër 4, z. Zenel Hoxha që ka kërkuar një parcelë afër transitit, që të dërgohet në zyrën e kryetarit. Ne qëndrojmë pranë rekomandimeve të KPF për këto dy kërkesa.
z. Esat Raci: Do duhej të dallohej pak kërkesa e z. Zenel Hoxha nga ajo e z. Ndue Sherri sepse z. Sherri ka kërkuar parcelë më të madhe.
Kryesuesi tha se natyra e kërkesës është e njëjtë.
Me 21 vota për, asnjë kundër dhe asnjë abstenim dy kërkesat që theksoi z. Bacaj u MIRATUA që të dërgohen në drejtorinë përkatëse dhe zyrën e kryetarit.
Pika 4 e Rendit të Ditës: Rishqyrtimi I vendimit për hartën zonale
z. Tunë Dedaj: Unë po e shprehu si shqetësim se pse nuk është në seancë drejtori  në lidhje me këtë pikë të rendit të ditës.
Kryesuesi tha se është plotësim ndryshim I këtij vendimi, gjitha çka i ka kërkuar ministria, drejtoria do të I plotësoi.
z. Naim Musliu: Përshëndetje. Përkrahu mendimin e Tunës. Drejtorët është mirë me qenë të përgjegjshëm dhe me marrë pjesë në seancë. Kjo çështje është vetëm rishqyrtim por si do që të jetë drejtori është dashtë të jetë I pranishëm. 
Me 21 vota për, asnjë kundër dhe asnjë abstenim U MIRATUA
Pika 5 e Rendit të Ditës: Shqyrtimi dhe miratimi I propozimit për ndërrimit të titullarëve të pronave si[pas propozimit të DKA
z. Qemajl Sejdija, drejtor I DKA: Përshëndetje. Ne kemi kërkuar që të ndërrohet titullari dhe të emërohen në emër të komunës pronat për shkak të projekteve. 
z. Naim Musliu: Në emër të grupit kuvendar të PDK e përkrahim këtë ndryshim të titullarit
z. Tunë Dedaj: Dëshiroi që të të falënderoj shumë drejtor për këtë iniciativë. Është dashur që të kruhet shumë më përpara.
Me 20 vota për, asnjë kundër dhe asnjë abstenim U MIRATUA
Pika 6 e Rendit të Ditës: Pyetje dhe përgjigje
Znj. Jehona Gashi: Përshëndetje. Kam pas një pyetje për drejtorin e shëndetësisë por pasi nuk është I pranishëm po e le për herë tjetër. Pyetje për drejtorin e SHP:  A ka mundësi që të bëhet një marrëveshje me kompaninë “Ambienti” që të pastrohen mbeturinat tek varrezat, tek dera e varrezave. Kjo të bëhet një ose dy herë në muaj.
z. Qendrim Millaku, drejtor I SHP: Po, nëse janë mbeturina që mund të I merr kamioni pra jo inerte , po mund të bëhet.
Znj. Leonora Jaha Dakaj: Në shkollën e Caravikut kemi disa nxënës me nevoja të veçanta. Kemi një nxënës që I kanë vdekur të dy prindërit dhe ka nevojë për mësues mbështetës. Pyetja ime është a pritet të hapet konkurs për mësues mbështetës dhe a mund të trajtohet me prioritet shkolla e Caravikut në këtë rast.
z. Qemajl Sejdija, drejtor I DKA: Pyetje me vend. Ministria e arsimit e parasheh  që në raste të tilla kur nxënësit kanë nevojë të merren mësues mbështetës. Kemi shumë nevojë për kuadër të tillë sepse tani për tani një asistent I përcjell dy nxënës, ndërsa në shkollë janë 20 raste. Ne si drejtori e arsimit jemi duke u munduar që të shtojmë numrin e asistentëve pasi që nevojat janë të shumta. Tani më është hapur niveli I pestë I edukimit dhe shumë shpejt do të kemi asistent për fëmijë me nevoja të veçanta.
z. Esat Raci: Dëshiroj të dijë se si është gjendja e rrugës nga ura  në hyrje të qytetit e deri tek ura e Drinit. Cili është angazhimi dhe presioni I komunës që të kryhet kjo rrugë.
z. Zenun Elezaj, kryetar: Çështja e rrugës është shqetësim edhe yni. Ne kemi bërë kërkesë dhe një lloj marrëveshje vitin e kaluar dhe kontrata ka qenë e firmosur që në dhjetor të vitit 2025. Ministria menaxhon projektin, sa dijë unë ka problem pak , kompania as nuk na ka informuar neve për fillimin e punimeve. Jemi interesuar por ju e dini se s`ka bashkëpunim I nivelit qendror me nivelin lokal. Vijnë nga ministria dhe nuk na informojnë fare, nisin projekte, prejn shirita dhe ne nuk dimë, nuk informohemi. Sipas informatave që kam për këtë rrugë behet fjalë për punë shtesë. Komisioni ka dalë javën e kaluar dhe sipas informative që kam kjo rrugë do të fillon së shpejti. Sipas informative të mija kompania ka hy me çmime të ulëta dhe tani çmimet janë rritur. Ajo heziton shkaku I rritjes së çmimit të naftës, bitumit etj. Ministria duhet të përkujdeset që të bëjë mbulimin e çmimeve të rritura. Shpresoj që shpejt kërkesa e kompanisë do të hasë në  mirëkuptim nga ministria por informata të sakta nuk kemi.
z. Naim Musliu: Pyetjen e kam për ty kryesues. Nga mbledhjet e kaluara Arben Limanaj bëri pyetje se kur doni me na krijuar kushte të përshtatshme për punë neve anëtarëve të rijnë. Fjala është për llaptop dhe ndoshta është mirë që të kemi edhe një zyre këtu në komunë që të kryejmë punët tona. Kemi nevoje për lexim dhe printim.
z. Enver Berisha, kryesues: Janë 11 anëtarë të rijnë që kanë nevojë për furnizim me llaptop. Na është dashtë që të ndjekim një procedurë ligjore që anëtarët e kuvendit në mandatin e kaluar që nuk janë në këtë mandate që të I kthejnë llaptopët e marrur. Pastaj të shkohet drejt blerjes së llaptopëve nëse ata nuk përgjigjen. Drejtori është në ngjarje.
z. Binak Sylaj, drejtor I administratës: Përshëndetje të gjithëve. E tha kryesuesi rreth procedurave. Ne kemi bërë kërkesë për 11 llaptop të rijnë dhe mendoj që procedurat janë përfunduar dhe ka mbetur që në afatin e shkurtë do të pajisen të gjithë anëtarët e rijnë që nuk janë në procedurë të kthimit të llaptopëve nga mandate I kaluar.
z. Arben Limanaj: Kam një pyetje. Kam marrë një ankesë nga një banorë I fshatit Rudicë në lidhje me gjendjen  e urës që lidhe këtë fshat me Budisalc. Gjendja e saj është shumë e keqe dhe a ka ndonjë përpjekje për rregullim.
z. Zenun Elezaj, kryetar: Ne kemi disa ura që kanë nevojë për ndërhyrje. E kemi një përkrahje për urën e Dugujeves nga ministria e infrastrukturës. Përndryshe nuk ka mjete komuna e Klinës sepse ne na duhet të mbulojmë me mjete financiare Transitin edhe pse kemi [premtime nga ministria. 4 milion euro duhet të mbulojmë ne prandaj nuk po mundem të investoj tek urat. Është edhe ura e Pogragjës në gjendje të rendë. Po mundohemi që të gjejmë bashkëfinancime. Ura në fjalë është funksionale edhe pse nuk është në gjendje të mirë. Me buxhetin jemi keq edhe vitin e ardhshëm do të jemi keq.
z. Tunë Dedaj: Kam një kërkesë nga banorët Jagodës që të dërgohen inspektorët. Në mes të rrugës është hapur një gropë që mund të ketë aksidente fatale. Të rregullohet Brenda një apo dy ditëve ajo rrugë e jo të lihet me jave e muaj. Po ashtu dua që ta degjojnë edhe ministria e pushtetit local që  rruga në Krushevë është shumë skandal rruga dhe duhet të rregullohet sa më shpejt.
z. Enver Gashi, drejtor i inspektoratit: Mundësisht atë kërkesë ta bëni me shkrim dhe protokolloni.
z. Tunë Dedaj: Ku ke parë që rrugën që e ka prishë ujëvara kompania, me të bërë kërkesë më shkrim. Ti je I obliguar që të I dërgosh inspektorët dhe me I dhënë një gjobë të mirë kompanisë në fjalë. Kam 16 vite në asamble dhe nuk dijë që dikush ka kërkuar që të bëhet kërkesë me shkrim për një rrezik për qytetarët.
z. Esat Raci: Kam marrë një kërkesë nga një qytetar. Më thotë që të pyes kryetarin se pse ja hoqët metrat e kanalizimit në lagjen e Doqëve posa janë kryer zgjedhjet.
Kryesuesi tha se këto kërkesa është mirë që të I merrni para se të nisë seanca e Kuvendit.
z. Esat Raci: Jemi përfaqësues të qytetarëve , nuk ka asgjë të keqe edhe në këtë formë.
z. Zenun Elezaj, kryetar: I them qytetarit se s` ka të bëjë fare me zgjedhje. Problemi është se përmbaruesi na ka marrë shumë mjete por tash me kontratën e re nuk kemi pasur mundësi të shpallim deri ne muajin Prill. Posa është liruar buxheti përmbaruesi na I ka marrë mjetet. Kemi gjetë zgjidhje. Sot kam firmosur kërkesat dhe mendoj që Brenda dy tre jave dhe gati dy muaj na duhen që të lidhen kontratat dhe do të përfundoj edhe ai projekt tek lagja e Doqëv.
Në lidhje me kërkesën për ndarjen e mjeteve për ndihmë për shërim për ish anëtarin e Kuvendit, z. Ramush Agushi, kryetari I Komunës tha se nga 800 mijë kanë mbetur edhe 90 mijë euro, por pavarësisht kësaj unë do të veproj menjëherë tha kryetari.
z. Faton Berisha; Unë dua ta ngriti një shqetësim në lidhje me kompaninë Hidrodrini. Kemi bërë disa herë kërkesa për rregullimin e disa defekteve të ujit në fshat por ata nuk kanë marrë asnjë veprim. Uji ka nisë me e prish rrugën dhe me ju futë njerëzve nëpër shtëpi.
z. Zenun Elezaj, kryetar: Po lidhem edhe me shqetësimin e Tunës që drejtori I inspektoratit vepron menjëherë posa të informohet për problemin. Inspektorati së bashku edhe me ty duhet të dalë në vend dhe të konstatoi gjendjen. Ka disa projekte të nisura nga niveli qendror që nuk po kanë fare kujdes gjatë punimeve të rrugëve.
Arben Limanaj u kthye përsëri tek kërkesa për ndihmë për z. Ramush Agushi I cili tha se sëmundja e tij nuk pret shumë dhe propozoj që kuvendi të merr vendim dhe kur të bëhen mjetet të I ndahen. Një asamblisti për shumë mandate të mos I ndajmë mjetet për shërim , do të turpëroheshim.
Kryetari tha se në kompetenca të mijat menjëherë nga ky takim do të veproj. Janë 500 euro që unë I ndaj. Për mua është pak e vështirë që një vendim të mos mundem ta ekzekutoj. Sidoqoftë për mua është ok sido që ju të merrni vendim. Mendoj që nuk diskutohet kjo çështje për Ramushin, është ligësi për ne që të flasim pro e kontra.
z. Velmir Bacaj tha se nuk besoj që ka asamblist këtu që është kundër ndihmës për z. Agushi por duhet ta analizohet mundësia nga kryetari dhe të epet një vlerësim, ne jemi pro kësaj kërkese.
z. Naim Musliu tha se pajtohet me Arben Limanaj që të merret vendimi dhe mundësia e parë që të epet të I ndahen mjetet.
Znj. Marigona Racaj: Kam një pyetje për drejtorinë e shërbimeve publike. Banorët e lagjes se Hajdinëve në Siqevë, po përballen me vështirësi pas vërshimeve. Puset që I aknë përdorur për ujë të pijshëm janë kontaminuar. Ata kërkojnë për sajimin e gjendjes dhe kthimin në kushte normale. Po ashtu kam kërkesa nga shumë qytetarët që të mirëmbahen pemët përgjatë rrugëve publike.
z. Qendrim Millaku, drejtor I SHP; Tek kjo e fundit do të ishte mirë që vet banorët të organizohen që të mirëmbajnë rrugët e fshatit sepse e kemi të pamundur që në çdo fshat të shkurtojmë degët dhe gjethet e pemëve. Sa I përket renovimit të kanalizimit mirë është që të kemi informacion se ku dhe do ta bëjmë të renovueshëm. Më lejoni të sqaroj edhe një çështje që e kam lexuar në një media në lidhje me podrumin e banesës afër komunës. Ne nuk kemi pasur mundësi ta rregullojmë më shpejt sepse kemi shpallur procedurë dhe nuk ka aplikuar askush , tani kemi shpallur përsëri procedurë.
z. Enver Gashi, drejtor I inspektoratit: Do të I nxjerrim inspektorët në teren dhe ku të ketë nevojë do të vendosim shenja komunikacioni.
Kryesuesi tha se në lidhje me kërkesën e z. Ramush Agushi, u konsultova me kryetarin dhe mendojmë se shuma që duhet të I ndahet z. Agushi të jetë 1500 euro për shërim.
Me 20 vota për, asnjë kundër dhe asnjë abstenim U MIRATUA shuma e propozuar.
Me këtë votim edhe përfundon mbledhja e kuvendit. Kryesuesi z. Enver Berisha falënderoj të gjithë për pjesëmarrje dhe kontributin e dhënë.

Procesmbajtës:                                                                                                         Kryesuesi:
Skënder Behramaj                                                                                                    Enver Berisha

